CELEX: 32021D0986
Language: bg
Date: 2021-04-29 00:00:00
Title: Решение (ЕС) 2021/986 на Комисията от 29 април 2021 година за одобрение на Решението на Агенцията за снабдяване към Европейската общност за атомна енергия във връзка с приемане на новия Правилник на Агенцията за определяне на начина за балансиране на търсенето и предлагането на руди, суровини и специални делящи се материали (нотифицирано под номер C(2021)2893) (само текстът на английски език е автентичен)

18.6.2021   
               
               
                  BG
               
               
                  Официален вестник на Европейския съюз
               
               
                  L 218/1
               
            
         РЕШЕНИЕ (ЕС) 2021/986 НА КОМИСИЯТА
         от 29 април 2021 година
         за одобрение на Решението на Агенцията за снабдяване към Европейската общност за атомна енергия във връзка с приемане на новия Правилник на Агенцията за определяне на начина за балансиране на търсенето и предлагането на руди, суровини и специални делящи се материали
         
            
               (нотифицирано под номер C(2021)2893)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия, и по-специално член 60, шеста алинея от него,
         като има предвид, че:
         
                     (1)
                  
                  
                     Съгласно член 2 от Договора за създаване на Европейската общност за атомна енергия („Договора за Евратом“) Европейската общност за атомна енергия трябва да гарантира, че всички ползватели в Общността получават редовни и справедливи доставки на руди и ядрени горива чрез обща политика за снабдяване, основана на принципа за равен достъп до източниците на доставки.
                  
               
                     (2)
                  
                  
                     За тази цел с член 52, параграф 2, буква б) от Договора за Евратом е създадена агенция.
                  
               
                     (3)
                  
                  
                     Правилникът, приет от Агенцията, трябва да бъде одобрен от Комисията и с него се определя начинът за балансиране на търсенето и предлагането на руди, суровини и специални делящи се материали.
                  
               
                     (4)
                  
                  
                     Като действа съгласно Договора за Евратом и собствения си устав, Агенцията прие със свое решение от 15 януари 2021 г. нов правилник за актуализиране и замяна на действащия понастоящем правилник на Агенцията.
                  
               
                     (5)
                  
                  
                     Съгласно член 60, шеста алинея от Договора за Евратом правилникът на Агенцията следва да бъде одобрен от Комисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се Решението на Агенцията за снабдяване към Европейската общност за атомна енергия от 15 януари 2021 г. във връзка с приемане на Правилника на Агенцията за определяне на начина за балансиране на търсенето и предлагането на руди, суровини и специални делящи се материали и във връзка с отмяна на Правилника на Агенцията за снабдяване към Европейската общност за атомна енергия от 5 май 1960 г.
         
         
            Член 2
            Настоящото решение поражда действие на 1 юли 2021 г.
         
         
            Член 3
            Адресат на настоящото решение е Агенцията за снабдяване към Европейската общност за атомна енергия. То се публикува в Официален вестник на Европейския съюз.
            
         
         
            Съставено в Брюксел на 29 април 2021 година.
            
               
                  За Комисията
               
               Kadri SIMSON
               
                  Член на Комисията